Kyse on normaalista mallien arvioinnista ja "aidosta huolesta pitkäjänteisen kehittämisen varmistamiseen", sanoo alivaltiosihteeri Päivi Nerg.

Perhe- ja peruspalveluministeri Annika Saarikko (kesk) oli toinen Sdp:n sote-mallia koskevan muistion tilaajista. © Heikki Saukkomaa / Lehtikuva

Ilta-Sanomat uutisoi tänään 17. elokuuta sote-muistiosta, jossa virkamiehet arvioivat Sdp:n sote-mallin sisältävän perustuslaillisia riskejä.

Suomen Kuvalehti pyysi muistiota alivaltiosihteeri Päivi Nergiltä. Hän lähetti linkin asiakirjaan, joka oli juuri julkaistu uudistuksen verkkosivuilla.

"Lisäkuvauksienkin jälkeen Sdp:n malli on vielä toistaiseksi aika tavalla selkiintymätön ja linjaukset ovat osittain ristiriitaisia", siinä todetaan.

Asiakirjassa arvioidaan, että linjaukset sisältävät seikkoja, joiden perustuslainmukaisuus voidaan kyseenalaistaa.